Michał Frencel (1667)

Michał Frencel ( Michael Frentzel; * 14. februara 1667 w Budestecach, † 1752 we Wojerecach) bě serbski ewangelski farar a basnik.

Narodźi so jako syn Budestečanskeho fararja Michała Frencla a młódši bratr Abrahama Frencla a studowaše po zakónčenju Budyskeho gymnaziju wot 1690 do 1693 teologiju we Wittenbergu. 1693 do 1695 bě tam z magistrom. Po nawróćenju do Łužicy skutkowaše wot 1695 w Čornym Chołmcu, a to do 1701 jako pomocny farar a wot 1701 do 1725 jako farar. Wot 1725 hač do swojeje smjerće w lěće 1752 bě z diakonom we Wojerecach.

Kaž nan a bratr pisaše po baroknym wašnju składnostne basnje w němskej a tež w serbskej rěči. Z lěta 1701 je so tajka serbska baseń wuchowała, wěnowana nanej składnostnje 50. měšniskeho jubileja.

 Wozjewjenja 
 De idolis Serborum. Wittenberg 1691.

 Žórło 

Kategorija:Muž
Kategorija:Rodź. 1667
Kategorija:Zemr. 1752
Kategorija:Serb
Kategorija:Ewangelsko-lutherski duchowny
Kategorija:Basnik
Kategorija:Awtor
Kategorija:Literatura (18. lětstotk)
Kategorija:Wosoba (Budestecy)
Kategorija:Wosoba (Čorny Chołmc)
Kategorija:Wosoba (Wojerecy)